Diari Oficial de la Generalitat Valenciana


Sumari del DOGV 6160, del 07-12-2009 (2009/12873)

Notificació de la interlocutòria dictada en el judici ordinari 000704/2007.
---------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12016


Data del document
:   22-09-2009

Organisme emissor
:   Jutjat de Primera Instància i Instrucció Número 4 de Paterna

Tipus de document
:   Edicte

Notificació de la interlocutòria dictada en el judici ordinari 000704/2007. [2009/12026]  
Judici ordinari 000704/2007   
Part demandant: Asunción Crespo Oltra, Luis Muro Hernández, Enrique Muro Hernández, Paulina Muro Hernández, Mª Vicenta Hernández Palanca i Antonio Hernández Segundo, representats per Mar Ruiz Romero.  
Part demandada: León Couly, Raimundo Couly, Pedro Frayse i Lulú Baigue.  
Sobre: Judici ordinari número 704/2007.  
En el judici a què es fa referència s'ha dictat la resolució que té el text que, literalment, és com segueix:  
«Interlocutòria  
Jutgessa que la dicta: Elena Lacalle Serer.  
Lloc: Paterna (València).  
Data: 26 de gener de 2009.  
Antecedents de fet   
Primer. La procuradora senyora Ruiz Romero, actuant en nom i representació d'Asunción Crespo Oltra, Luis Muro Hernández, Enrique Muro Hernández, Paulina Muro Hernández, Mª Vicenta Hernández Palanca i Antonio Hernández Segundo, segons acredita amb el poder que adjunta, ha presentat demanda de judici ordinari, on s'assenyala com a part demandada León Couly, Raimundo Couly, Pedro Frayse i Lulú Baigue, amb domicili en parador ignorat, i on se sol·licita que es dicte al seu dia, sentència conforme a la pètita de la demanda.   
Segon. L'actor expressa que la quantia de la demanda és indeterminada.   
Fonaments de dret   
Primer. Una vegada examinada la demanda anterior, s'estima, vistes les dades i els documents aportats, que la part demandant compleix els requisits de capacitat, representació i postulació processals necessaris per a comparéixer en judici d'acord amb allò que s'ha determinat en els articles 6, 7, 23 i 31 de la Llei 1/2000, d'Enjudiciament Civil (LECn).   
Segon. Així mateix, vistes les pretensions formulades en la demanda, este Jutjat, té jurisdicció i competència objectiva per a conéixer d'estes, segons els articles 37, 38 i 45 de la llei processal esmentada.   
Finalment, pel que fa a la classe de judici, la part actora, complint allò que estableix l'article 253.2 de la Llei d'Enjudiciament Civil, ha assenyalat la quantia de la demanda en [?], per la qual cosa pertoca substanciar el procés pels tràmits del judici ordinari, segons disposa l'article 249.   
Tercer. Per tot això, pertoca admetre a tràmit la demanda i, com estableix l'article 404 de la Llei d'Enjudiciament Civil, traslladar-la, i lliurar-ne la còpia i la dels documents que s'adjunten a la part demandada, i citar-la, amb les advertències legals, perquè la conteste dins del termini de 20 dies hàbils comptadors des de l'endemà de la citació.   
Part dispositiva   
1. S'admet a tràmit la demanda presentada per la procuradora M.a del Mar Ruiz Romero, en nom i representació d'Asunción Crespo Oltra, Luis Muro Hernández, Enrique Muro Hernández, Paulina Muro Hernández, M.a Vicenta Hernández Palanca i Antonio Hernández Segundo, contra León Couly, Raimundo Couly, Pedro Frayse i Lulú Baigue, sobre interpretació de disposició testamentària i declaració de prescripció d'acció de petició d'herència, i se substancia el procés per les regles del judici ordinari.   
2. Traslladeu la demanda a les parts demandades i lliureu-los una còpia d'esta i dels documents que s'adjunten; i citeu-les i lliureu-los una cèdula oportuna perquè la contesten dins del termini de 20 dies hàbils, comptadors des de l'endemà de la citació.   
Advertiu a la part demandada que, si no hi compareix dins del termini, serà declarada en situació de rebel·lia processal (article 496.1 LECn). Advertiu-li, així mateix, que la compareixença en judici ha de fer-se per mitjà de procurador i amb assistència d'advocat (article 23 i 31 LECn).  
3. Porteu a terme la citació mitjançant edictes que es publicaran en el Boletín Oficial del Estado, atesa la impossibilitat de localitzar els demandats, que es troben en parador ignorat; edictes que es lliuraran a l'actora perquè els diligencie.   
Manera d'impugnació: mitjançant un recurs de reposició davant d'este Jutjat; no obstant això, es durà a terme el que s'ha acordat. El recurs s'haurà d'interposar per escrit dins del termini de cinc dies hàbils comptadors des de l'endemà de la notificació, indicant la infracció comesa segons el recorrent. Sense estos requisits no s'admetrà el recurs (articles 451 i 452 de la LECn).   
Ho disposa i firma el jutge. En done fe.  
Interlocutòria   
Paterna, 23 de juny de 2009   
Fets   
Primer. Mitjançant la interlocutòria de 26 de gener de 2009, es va admetre a tràmit la demanda interposada per la procuradora dels tribunals senyora Cruz Romero, en nom i representació d'Asunción Crespo Oltra i altres, contra León Couly, Raimundo Couly, Pedro Fraise i Lulú Baigue. Que en data d'11 de febrer de 2009 la presentació esmentada va interposar un recurs de reposició contra la resolució indicada i sol·licita que es mencione en la interlocutòria esmentada aquells que tinguen dret a l'herència de María Ángeles Hernández Molina, com també que es notifique als demandats els domicilis que prèviament siguen esbrinats i per al cas que no siguen trobats que es realitze mitjançant edictes fixats al tauler del Jutjat i no com es fixava en la interlocutòria contra la qual recorre en el Boletín Oficial del Estado.   
Segon. Mitjançant la provisió de 29 de maig de 2009 es va admetre el recurs de reposició.   
Tercer. En la tramitació d'este recurs s'han observat totes les prescripcions legals excepte la relativa als terminis, atés el cúmul d'assumptes que es tramiten i resolen simultàniament davant d'este jutjat.   
Raonaments jurídics   
Únic. Els fonaments al·legats pel recurrent no desvirtuen els de la resolució objecte de recurs que ha d'estimar-se correcta i ajustada a dret. I tot això, de conformitat amb l'article 497.2 Llei d'Enjudiciament Civil lloc en relació amb el 164, per a la comunicació edictal, atés que en el cas contrari no tindria l'efecte pretés la comunicació al tauler d'anuncis del Jutjat. Així, doncs, ha de notificar-se als demandats als domicilis que prèviament siguen esbrinats. En el cas que no siguen trobats caldrà fer-ho mitjançant la publicació en el Boletín Oficial del Estado o en el Diari Oficial de la Comunitat Valenciana.  
En conseqüència, pertoca mantindre la resolució objecte de recurs en tots els seus fonaments, per la qual cosa es traslladarà al demandat i es citaran les parts per a la celebració de l'audiència prèvia, indicant-ne el dia i l'hora.   
Part dispositiva   
Dispose: que desestime el recurs de reposició interposat per la procuradora senyora Ruiz Romero, en representació d'Asunción Crespo Oltra i altres, i mantinc la interlocutòria d'admissió de la demanda de data de 26 de gener de 2009 en el sentit de traslladar la demanda als demandats León Couly, Raimundo Couly, Perdro Fraise i Lulú Baigue als que tinguen dret a l'herència de María Ángeles Hernández Molina i que es notifique als demandats als domicilis que prèviament siguen esbrinats i en el cas que no siguen trobats que es faça mitjançant la publicació en el Boletín Oficial del Estado o en el Diari Oficial de la Comunitat Valenciana.   
Esta resolució és ferma i no s'hi pot interposar cap recurs.  
Així ho disposa, mana i firma José Matías Penadés García, magistrat jutge titular del Jutjat de Primera Instància i Instrucció número 4, de Paterna, i el partit judicial. En done fe.   
Atés que es desconeix el domicili o la residència actuals de les parts demandades, mitjançant la interlocutòria de data 26 de gener de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a portar a efecte la diligència de notificació i la citació als demandats León Couly, Raimundo Couly, Pedro Frayse i Lulú Baigue.   
Paterna, 22 de setembre de 2009.- La secretària judicial: Raquel García Martín.